Violențe în centrul Parisului, de Ziua Națională a Franței. La protest au participat și "Vestele Galbene".
Confruntări între protestatari şi forţele de ordine, în centrul Parisului, în cursul unui marş organizat de Ziua Naţională a Franţei. Unii demonstranţi au atacat cu obiecte forţele de ordine, care au ripostat cu gaze lacrimogene, în Piaţa Bastiliei. Potrivit Poliţiei, la miting participă şi militanţi din cadrul Mişcării "Vestele Galbene".
Confruntări între demonstranţi şi agenţi ai forţelor de ordine s-au produs marţi după-amiază în centrul Parisului, în cursul unui protest organizat de Ziua Naţională a Franţei, informează cotidianul Le Figaro.Mii de persoane participă la un marş de protest organizat la apelul sindicatelor Confederaţia Generală a Muncii (CGT), Solidari (Solidaires) şi Colectivul Inter-Spitale (Collectif Inter-Hospitaux), pentru a solicita resurse suplimentare destinate spitalelor publice. Marşul se desfăşoară între Piaţa Republicii şi Piaţa Bastiliei.Potrivit Poliţiei, la miting participă şi militanţi din cadrul Mişcării "Vestele Galbene", care denunţă erodarea nivelului de trai în Franţa.În Piaţa Bastiliei au izbucnit violenţe între manifestanţi şi forţele de ordine. Protestatarii au aruncat cu obiecte spre agenţii de poliţie, care au ripostat cu gaze lacrimogene.